น.ส.นัยนา สุภาพึ่ง กรรมการสิทธิฯและประธานคณะอนุกรรมการด้านส่งเสริมโอกาสและความเสมอภาค กล่าวว่า จากพ.ร.บ.รับราชการทหารพ.ศ.2497 มาตรา 7 ของ กระทรวงกลาโหม กำหนดให้ชายไทยอายุ 21 ปี เข้ารับการตรวจเลือกทหาร หากเป็นผู้ชายที่แปลงเพศ ทำหน้าอกมา จะจัดเป็นบุคคลที่ร่างกายพิการหรือทุพพลภาพ และบันทึกในเอกสารรับรองผลการคัดเลือกหรือ สด.43 ว่าเป็น โรคจิตมีจิตเป็นหญิง ตามกฎกระทรวงกลาโหมฉบับที่ 74 พ.ศ.2540คนกลุ่มนี้จึงเป็นเหมือนบุคคลไร้ความสามารถ ไม่สามารถสมัครงานหรือเดินทางไปต่างประเทศได้ ทำสัญญาก็ถูกบอกเลิก"กรรมการสิทธิฯและเครือข่ายได้ประสานกับกองทัพบกหลายครั้ง ล่าสุดได้ให้มีการแก้ไขใบ สด.43 ของผู้ชายแปลงเพศ ใช้คำว่า มีร่างกายไม่สมบูรณ์ มีหน้าอกผิดขนาด ปัญหา คือ ผู้ที่มีใบ สด.43 ระบุเป็นโรคจิตไปแล้วจำนวนมาก กรรมการสิทธิฯได้ร่วมกับสภาทนายความ ในการช่วยเหลือดำเนินการทางกฎหมาย เพราะถือว่าเจ้าหน้าที่รัฐ กองทัพบกแม้จะปฏิบัติหน้าที่ตามกฎหมาย แต่ส่งผลกระทบให้เกิดความไม่เป็นธรรม บกพร่อง ก็ต้องดำเนินการเพื่อเป็นประวัติศาสตร์หน้าใหม่ของประเทศ"น.ส.นัยนากล่าว
น.ส.นัยนา สุภาพึ่ง กรรมการสิทธิฯและประธานคณะอนุกรรมการด้านส่งเสริมโอกาสและความเสมอภาคกําหนดให้ชายไทยอายุเท่าไรเข้ารับการตรวจเลือกทหาร 
21 ปี